# Intensjonsavtale mellom *(navn på kommune)* og NUBU

## Innledning

NUBU(Nasjonalt utviklingssenter for barn og unge) har ansvar for implementering, videreføring, kvalitetssikring og videreutvikling av PALS-modellen. Senteret bidrar til at barn og unge med alvorlige atferdsproblemer, deres familier og skoler får forskningsbaserte tiltak som er tilpasset deres behov.

## Målsetting

Det overordnede målet med intensjonsavtalen mellom *(navn på kommune)…* og NUBU er å etablere gjensidig forståelse og samarbeid om forpliktelsene vedrørende implementeringen av PALS i de aktuelle skolene og i opplæring av kommunale PALS-veiledere der det er aktuelt.

## Omfang

Avtalen omfatter kommuner med skoler som deltar i PALS fra høsten 2017/2018.

Avtalen gjelder også for fremtidige PALS skoler i kommunen som påbegynner sin opplæring senere enn 2017/2018.

Avtalen omfatter også nåværende og fremtidige PALS-veiledere ansatt i kommuner der det er aktuelt.

## Skoler – opplæring og vedlikeholdsveiledning i nettverksgruppe

Det er utformet egne kriterier for skolens deltakelse i implementeringen av PALS. Opplæringen er avhengig av god oppslutning blant personalet på skolen, skolens ledelse og av foreldre/foresatte. Det forutsettes at rektor/skolens ledelse aktivt deltar i skolens PALS-team og legger til rette for kontinuitet i arbeidet med PALS. Skolene må avsette nødvendige ressurser i henhold til implementeringsplanen for PALS.

## Implementering

Implementeringen av PALS gjennomføres i to moduler. Den enkelte skole må påregne 3-5 års innsats før den oppnår tilfredsstillende implementering av den skoleomfattende tiltaksmodellen. Opplæringen i skolen skjer gjennom et implementeringsteam (PALS-team) som består av representanter fra skolens ledelse, ansatte i skole og SFO, foreldre og PP-tjenesten. Dette teamet har ansvar for implementeringen på egen skole og skal koordinere og drive utviklingsarbeidet i henhold til tiltaksmodellens prinsipper.

Den enkelte skole blir gitt opplæring i modul 1 gjennom ett år med oppstart ved skoleårets begynnelse av en ekstern PALS-veileder. Opplæring i modul 1 foregår i møter med skolens implementeringsteam (PALS-team) som igjen gir opplæring til skolens ansatte i månedlige personal- og trinnteammøter. Skolens elever inkluderes i det løpende arbeidet med implementeringen av modul 1.

Høy implementeringsgrad for modul 1 er grunnleggende for både å sikre skolen vedvarende forebyggende innsats og utbytte av opplæringen i modul 2.

Modul 2 tilbys skoler som har tilfredsstillende implementeringsgrad (f.eks. > 70% ”Benchmark of Quality”) for modul 1 og har data som indikerer behov for selekterte eller indikerte tiltak. Opplæring i modul 2 gjennomføres fortrinnsvis i nettverksgrupper av flere skolers PALS-team ledet av PALS-veileder. Skolene følges opp gjennom veiledning i kommunal/regional nettverksgruppe med flere andre skolers PALS-team for å opprettholde og videreutvikle skolens kompetanse. Nettverksgruppene ledes av PALS-veileder.

## PP-tjenesten/annen veiledningstjeneste – opplæring og vedlikeholdsveiledning

Det er en forutsetning at skolen får opplæring/veiledning av en ekstern PALS-veileder som i hovedsak rekrutteres fra kommunal/interkommunal PP-tjeneste, og annen veiledningstjeneste med kompetanse og ansvarsområde innen atferdsproblematikk. Kommunen/PP-tjenesten må avsette nødvendig tid og ressurser til opplæring og veiledning av PALS-veilederen i henhold til implementeringsplanen for PALS. NUBU vil forestå opplæring og veiledning av PALS-veiledere.

Opplæringen av PALS-veiledere foregår over ett år (juni – juni) og det blir gitt veiledning i opplæringsåret av kvalifisert PALS-mentor. PALS-veiledere må få avsatt tilstrekkelige økonomiske og tidsmessige ressurser for å kunne forestå den direkte opplæringen/veiledningen av skoler og til deltakelse i undervisning og veiledning i regi av NUBU

Arbeidsstedet forplikter seg videre til å legge til rette for at veilederen etter avsluttet opplæring deltar i vedlikeholdsveiledning og deltakelse på den årlige PALS-konferansen (nasjonalt eller regionalt) som er en forutsetning for å opprettholde kompetansen som PALS-veileder.

Arbeidsstedet forplikter seg til å legge til rette for at kommunens PALS-veiledere kan tilby opplæring av flere skoler i kommunen som senere ønsker å delta i PALS. Det bør også legges til rette for å utnytte PALS-veilederens kompetanse i et interkommunalt samarbeid etter avtale.

PP-tjenesten skal være representert i skolenes PALS-team. Det innebærer deltakelse i de månedlige møtene for å følge skolens forebyggende innsats, samt utvidet samarbeid om tiltak for enkeltelever på selektert og indikert nivå i henhold til opplæringsmodellen.

## Skoleeier – støtte og oppfølging

Skoleeier skal gi faglig og administrativ støtte til implementeringen av PALS. Det omfatter prioritering av nødvendige ressurser og støtte til forankring/utvikling av kompetanse i skolene over tid.

Skoleeier skal oversende kopi av intensjonsavtalen til alle skolene som deltar i PALS. Det gjelder også for fremtidige PALS-skoler. PP-tjenesten skal også ha kopi av intensjonsavtalen.

Skoleeier skal ha årlige samtaler med skolene om implementering av PALS, samt innhente rapporter om skolenes resultater i arbeidet:

1. Nivå av alvorlige atferdsproblemer. For skoler som bruker det databaserte kartleggingsverktøyet SWIS ([www.swis.no](http://www.swis.no)), rapporteres gjennomsnittlig antall alvorlige hendelsesrapporter (kun større problematferd) pr. 100 elever pr. skoledag pr. skoleår.
2. Prosentvis grad av implementering på det skoleomfattende området.

Skoleeier skal vurdere kommunes samlede behov for implementering av PALS. Skoleeier skal sørge for god informasjon om PALS til aktuelle kommunale samarbeidspartnere og til politisk nivå i kommunen. Det oppfordres til en integrert kommunal innsats for forebygging og reduksjon av elevenes problemutvikling.

Dato:

**For kommunen** **For NUBU**

----------------------- ----------------------------